
CIVILNÉ PRÁVO PROCESNÉ 1
EXTERNÁ FORMA ŠTÚDIA, ZIMNÝ SEMESTER 2026/2027
1. KONZULTAČNÉ SÚSTREDENIE, 02.10.2026 (piatok, 14:30 hod. – 19:45 hod.) miestnosť: 601 NB , PraF UK, Šafárikovo nám. 6, Bratislava 
Vyučujúca: Mgr. Sandra Meňhartová, PhD.

Konzultačné sústredenie bude v súlade s aktuálnym znením Študijného poriadku Univerzity Komenského v Bratislave, Právnickej fakulty, prebiehať nielen formou výkladu a diskusie, ale aj formou riešenia prípadových štúdií/praktických úloh za použitia nekomentovaných právnych predpisov. Z uvedeného dôvodu je potrebné, aby si študenti na sústredenie naštudovali príslušné témy z odporúčanej literatúry a aby sa oboznámili s nižšie uvedenými materiálmi. Aktuálne znenie zákona č. 160/2015 Z. z. Civilný sporový poriadok je potrebné mať k dispozícii na konzultačnom sústredení (v tlačenej podobe alebo v elektronickej podobe – notebook, tablet). 

Témy 1. konzultačného sústredenia: 
· Pojem civilného práva procesného a civilného procesu, sústava súdov, zloženie súdu, vnútorná organizácia súdov; vybrané princípy sporového konania – ich význam.
· Procesné podmienky viažuce sa na súd – právomoc súdov, príslušnosť súdov.
· Strany sporu a procesné podmienky viažuce sa na strany sporu, iné subjekty konania.


Odporúčaná literatúra: 
· Števček a kol. Civilné právo procesné. Úvod do civilného procesu a sporové konanie. C. H. Beck, 2022
· Števček, Straka a kol. Prednášky a texty z civilného procesu. 2. vydanie. C. H. Beck, 2018
· Števček, Ficová, Baricová, Mesiarkinová, Bajánková, Tomašovič a kol. Civilný sporový poriadok. Komentár. 2. vydanie. C. H. Beck, 2022
· Smyčková, Števček, Tomašovič, Kotrecová a kol. Civilný mimosporový poriadok. Komentár. C. H. Beck, 2017

POZOR! Vždy je potrebné staršie vydania konfrontovať s aktuálnou právnou úpravou.

